ડિઝાઇન અને ડેકોરેશનની બાબતમાં વર્તમાન ટ્રેન્ડને અપનાવવાનું વલણ રાખવું. આજકાલ વૉલપેપર મ્યુરલ્સનો ટ્રેન્ડ છે. તમે પણ તમારાં સંતાનો માટે આ ટ્રાય કરી શકો છો. વિન્ડો પર કાટૂર્નવાળા પડદા લગાડવાનો ટ્રેન્ડ જૂનો થઈ ગયો. હવે સુંદર પતંગિયા અને ફૂલોની ડિઝાઇન સાથેના રોમન પડદાઓ છોકરીઓના બેડરૂમને શોભાવે છે. છોકરાઓના બેડરૂમમાં સૉલિડ પેલ્મેટ સાથેના ડેનિમ પડદાઓનો ટ્રેન્ડ નવો છે. જો તમારા પુત્રે મૅન્ચેસ્ટર યુનાઇટેડ થીમ પસંદ કરી હોય તો લાલ કે ઑરેન્જ કલરની પેલ્મેટ સાથેના ડાર્ક બ્લુ પડદાઓની પસંદગી કરવી. નાનાં બાળકો માટે તમે રૂમની આખી સીલિંગને આકાશ જેવી સજાવી શકો, પરંતુ આ બહુ ખર્ચાળ છે અને માત્ર પ્રોફેશનલો જ કરી શકે. આના વિકલ્પ તરીકે તમે રાતે અંધારામાં ચમકી શકે એવાં સ્ટિકરો લગાવી શકો. બાળક મોટું થાય અને ન ગમે ત્યારે સરળતાથી કાઢી શકાય.